Source: https://ekozig.mo.hu/map/34282b64-e6ec-471e-8079-f3d051022247
Timestamp: 2019-08-24 12:07:17
Document Index: 23466505

Matched Legal Cases: ['bíróság ', 'bíróság ', 'Kúria ', 'bíróság ', 'bíróság ', 'bíróság ']

﻿ Bírósági eljárás illetéke - Tájékoztatás
Bírósági eljárás illetéke - Tájékoztatás
Az egyes bírósági eljárások során törvényben meghatározott összegű illeték megfizetése szükséges az eljárások megindításához, különböző kérelmek benyújtásához.
Kulcsszavak: illeték, költség, díj, perköltség, polgári per, fellebbezés, jogorvoslat, csőd, keresetlevél, illetékbélyeg, EFER
Az illetéket az eljárást kezdeményező fél az eljárás megindításakor köteles megfizetni, kivéve, ha az illeték megfizetéséről utólag kell határozni. Az utóbbi esetben az illetéket az viseli, akit a bíróság erre kötelez.
A leggyakoribb költség az eljárás megindításakor a keresetlevélen lerovandó eljárási illeték, amelynek mértékéről az 1990. évi XCIII. törvény - Illetékekről szóló törvény – rendelkezik.
Polgári peres és nemperes eljárásban az illeték alapja:
az eljárás tárgyának az eljárás megindításakor fennálló értéke, jogorvoslati eljárásban pedig a vitássá tett követelés vagy követelésrész értéke
abban az esetben, ha eljárás tárgyának értéke nem állapítható meg, és ha törvény másként nem rendelkezik, az illeték számításának alapja:
a járásbíróság előtt
peres eljárásban 350 000 forint,
nemperes eljárásban 200 000 forint;
a törvényszék előtt:
első fokon indult peres eljárásban 600 000 forint, nemperes eljárásban pedig 350 000 forint,
fellebbezési eljárásban, peres eljárás esetén 300 000 forint,
nemperes eljárásban pedig 170 000 forint,
ítélőtábla előtt:
fellebbezési eljárásban, peres eljárás esetén 600 000 forint,
nemperes eljárásban 300 000 forint;
a Kúria előtt:
fellebbezési eljárásban 500 000 forint,
felülvizsgálati eljárásban 700 000 forint.
peres eljárásban 6%, de legalább 15 000 forint, legfeljebb 1 500 000 forint;
bírósági meghagyás elleni ellentmondás esetén 3%, de legalább 5000 forint, legfeljebb 750 000 forint;
egyezségi kísérletre idézés iránti kérelem esetén 1%, de legalább 3000 forint, legfeljebb 15 000 forint;
a végrehajtási eljárásban 1%, de legalább 5000 forint, legfeljebb 350 000 forint, ha a végrehajtás foganatosítása a törvényszéki végrehajtó feladatkörébe tartozik, 3%, de legalább 8000 forint, legfeljebb 750 000 forint;
a határozat jogerőre emelkedése után a részletekben való teljesítés vagy ennek módosítása, vagy részletfizetés engedélyezése iránt kezdeményezett eljárásban 1%, de legalább 5000 forint, legfeljebb 15 000 forint;
a kiszabott pénzbírság megfizetésére halasztás vagy részletfizetés engedélyezése iránt kezdeményezett eljárásban 1%, de legalább 5000 forint, legfeljebb 18 000 forint;
egyéb nemperes eljárásokban – a közigazgatási nemperes eljárás kivételével – az eljárás tárgya értékének 3%-a, de legalább 5000 forint, legfeljebb 250 000 forint.
Ha a fizetési meghagyásos eljárás perré alakul – ideértve azt az esetet is, ha a felperes a keresetlevelet a fizetési meghagyás kibocsátása iránti kérelmet visszautasító, illetve az eljárást megszüntető végzés jogerőre emelkedését követő harminc napon belül a bírósághoz benyújtja –, az (1) bekezdés a) pontja szerinti mértékű illetéket kell fizetni, amelybe a fizetési meghagyásos eljárásért fizetendő díj – esetleges kedvezményekkel csökkentett – összegét be kell számítani.
A birtokháborítás megszüntetése iránti perben a közigazgatási hatóság eljárásáért fizetett illetéket a bírósági eljárás illetékébe be kell számítani.
Tételes illetékek a polgári eljárásban
A házassági bontóper illetéke 30 000 forint.
A munkaügyi perek illetéke – ha az eljárás tárgyának értéke nem állapítható meg – 10 000 forint.
A csődeljárás, a felszámolási eljárás, továbbá a természetes személyek bírósági adósságrendezési eljárása során benyújtott kifogás, valamint a végrehajtási kifogás illetéke 15 000 forint.
Az előzetes jognyilatkozatok nyilvántartásba való bejegyzésének illetéke 15 000 forint.
Az elsőfokú közigazgatási bírósági eljárás illetéke
A közigazgatási jogvita elbírálása iránti közigazgatási per és egyéb közigazgatási bírósági eljárás illetéke főszabály szerint 30 000 forint.
Az illeték alapjára polgári eljárás illetékét kell alkalmazni a marasztalási perben, valamint akkor, ha az eljárás tárgya adó-, illeték-, adójellegű kötelezettséggel, társadalombiztosítási járulék- vagy vámkötelezettséggel, versenyfelügyeleti üggyel, sajtótermékkel és a panaszügyek kivételével médiaszolgáltatással, továbbá elektronikus hírközléssel vagy közbeszerzéssel kapcsolatos.
A kisajátítási kártalanítási határozat jogalapjának vitatása tárgyában kezdeményezett eljárás illetéke 10 000 forint.
A közszolgálati jogviszonnyal kapcsolatos per illetéke – ha az eljárás tárgyának az értéke nem állapítható meg – 10 000 forint.
A közigazgatási nemperes eljárás illetéke 10 000 forint.
Fellebbezés illetéke
ítélet elleni fellebbezés esetében 8%, de legalább 15 000 forint, legfeljebb 2 500 000 forint.
Ha a fellebbezés házassági bontóperben hozott ítélet ellen irányul, az illeték 15 000 forint.
Ha a fellebbezés a házassági perben hozott ítéletnek a lakáshasználat rendezése iránti igényre vonatkozó rendelkezése ellen is irányul, ennek értékét a fellebbezési illeték megállapításánál nem lehet külön figyelembe venni.
A beavatkozó és az érdekelt fellebbezésének illetékére a fél által benyújtott fellebbezés illetékére vonatkozó szabályok az irányadóak.
A csatlakozó fellebbezés illetéke az (1) bekezdés szerint járó illeték fele, de legalább 5000 forint.
végzés elleni fellebbezés, valamint végzés elleni kifogás esetében az illeték mértéke 3%, de legalább 7000 forint, legfeljebb 300 000 forint.
A közjegyzőnek a hagyatéki és egyéb közjegyzői eljárásban hozott határozata elleni fellebbezés illetéke 10 000 forint.
A cégbírósági, valamint a csőd- és felszámolási eljárásban – ideértve a végzés elleni fellebbezés illetéke 30 000 forint, minden más esetben 7000 forint.
A természetes személyek bírósági adósságrendezési eljárásában az ügy érdemében hozott végzés elleni fellebbezés illetéke 30 000 forint, minden más esetben 10 000 forint.
Ha a fellebbezés kizárólag a határozat indokolása ellen irányul vagy a teljesítési határidő megváltoztatására, illetve az engedélyezett részletfizetési kedvezmény módosítására vagy mellőzésére vonatkozik, az illeték 8000 forint.
A perújítás illetéke
A perújítási eljárásban az Illeték törvény szerinti illetéket kell fizetni, tekintet nélkül az alapeljárásban teljesített illetékfizetésre.
A felülvizsgálati eljárás illetéke
ítélet elleni felülvizsgálat esetén 10%, de legalább 50 000 forint, legfeljebb 3 500 000 forint.
A végzés elleni felülvizsgálat illetéke ítélet elleni felülvizsgálat szerint számított illeték fele, de legalább 20 000 forint, legfeljebb 1 250 000 forint.
Csatlakozó felülvizsgálati kérelem illetéke az ítélet elleni felülvizsgálat esetén számított illeték 50%-a, de legalább 20 000 forint, legfeljebb 1 250 000 forint.
A cégbírósági, valamint a csőd- és felszámolási eljárásban hozott végzés elleni felülvizsgálat illetéke 30 000 forint.
A természetes személyek adósságrendezési eljárásaiban hozott végzés elleni felülvizsgálat, illetéke 30 000 forint.
A cégbejegyzésre irányuló eljárások illetékei
európai részvénytársaság esetében 600 000 forint,
zártkörűen működő részvénytársaság esetében 100 000 forint,
egyéb jogi személy esetén 100 000 forint,
külföldi székhelyű vállalkozás magyarországi fióktelepe esetén 50 000 forint,
külföldi vállalkozás közvetlen kereskedelmi képviselete esetén 50 000 forint
Az egyszerűsített eljárással történő cégbejegyzési kérelem illetéke zártkörűen működő részvénytársaság esetén 50 000 Ft, azzal, hogy amennyiben az egyszerűsített cégbejegyzésre irányuló kérelem benyújtása után megállapítást nyer, hogy a kérelmező az egyszerűsített bejegyzés igénybevételére nem jogosult, a cégbíróság felhívást bocsát ki a bejegyzésre irányadó illeték megfizetésére
egyéb cégbírósági eljárás illetéke 15 000 Ft.
Az átalakulás, egyesülés, szétválás, minősített többséget biztosító befolyás létrejötte, valamint az elismert vállalatcsoportként való működés, illetve a nyilvánosan működő részvénytársaság cégadataira vonatkozó változás bejegyzése iránti kérelem illetéke 50 000 Ft
Zártkörűen működő részvénytársaság nyilvánosan működő részvénytársasággá történő alakulása esetén a változás bejegyzése iránti kérelem illetéke 500 000 Ft, amely magában foglalja az egyidejűleg bejelentett más változásokért fizetendő illetéket is.
A cégkivonat elkészítésének illetéke 5000 forint, a cégbizonyítvány kiállításának illetéke 3000 forint, a cégmásolat elkészítéséért pedig 7000 forint illetéket kell fizetni.
A cégnyilvántartásban szereplő elektronikus okiratok elektronikus úton történő megküldéséért, illetve papír alapú másolatáért cégiratonként 2000 forint illetéket kell fizetni.
A csőd- és felszámolási eljárás illetéke
jogi személyiséggel rendelkező gazdálkodó szervezetek felszámolási eljárásának illetéke 80 000 forint,
csődeljárásának illetéke 50 000 forint,
jogi személyiséggel nem rendelkező gazdálkodó szervezet esetében pedig a felszámolási eljárás illetéke 30 000 forint,
a csődeljárás illetéke 30 000 forint.
Hogyan lehet az illetéket megfizetni?
Az elektronikus kapcsolattartásra köteles fél az eljárási illetéket elektronikus úton, a kérelem benyújtását megelőzően köteles megfizetni. A befizetés kétféleképpen történhet.
Az EFER rendszeren keresztül, bankkártyával. Ebben az esetben az ügyfél a fizetést követően haladéktalanul hozzájuthat a fizetés megtörténtét igazoló fizetési ígérvényhez, amelyet kérelem elektronikus benyújtása során mellékelni kell.
A Magyar Államkincstár útján. Ebben az esetben az eljárási illeték megfizetése átutalással történik az illetékes törvényszék eljárási illeték számlaszámára, feltüntetve az adós nevét és cégjegyzékszámát, valamint valamennyi azonosításra szolgáló információt. Ilyenkor a kérelemhez a terhelési értesítőt kell csatolni.
Mikor jár illetékfeljegyzési jog a csőd- és felszámolási eljárásban?
A feleket - jövedelmi és vagyoni viszonyaikra tekintet nélkül - illetékfeljegyzési jog illeti meg a munkaviszonyból származó munkabér- és egyéb követelésre tekintettel indított felszámolási eljárásokban, valamint a csőd-, a felszámolási és a helyi önkormányzatok adósságrendezési eljárása alatt a vagyonfelügyelő, a felszámoló, illetve a pénzügyi gondnok által indított bírósági eljárásokban.
A büntető eljárás illetéke
kizárólag magánvád alapján folyó eljárásban a feljelentés illetéke 10 000 forint,
a fellebbezés illetéke 10 000 forint,
a perújítási kérelem és a felülvizsgálati indítvány illetéke 15 000 forint.
Ha a kérelmet nem nyomban a tárgyalás befejeztével szóban, vagy nem a szabadságvesztés büntetés végrehajtása alatt terjesztették elő, 2000 forint illetéket kell fizetni:
a szabadságvesztés, a közérdekű munka végrehajtásának megkezdésére irányuló halasztás, illetve a közérdekű munka félbeszakítása iránti kérelem,
a pénzbüntetés, az államot illető bűnügyi költség vagy rendbírság megfizetésére irányuló halasztás, illetve részletfizetés iránti kérelemesetében.
A kegyelmi kérelem, valamint a bírósági mentesítés iránti kérelem illetéke 5000 forint.
A bűnügyi költség és a rendbírság elengedése iránt az igazságügyért felelős miniszterhez előterjesztett kérelem illetéke az elengedni kért tartozás 1%-a, de legalább 5000 forint, legfeljebb 20 000 forint.
Ki nem kötelezhető bírósági illeték megfizetésére?
Nem köteles az illeték előzetes megfizetésére az ügygondnok, a gyámhatóság által kirendelt eseti gondnok és eseti gyám, valamint az a fél, akinek érdekében az őt megillető igény érvényesítése céljából az ügyész, vagy az erre jogosult személy vagy szervezet pert indított.
Illetékmentes a polgári és közigazgatási ügyekben:
az eljárás, ha a bíróság az eljárást (ideértve a fellebbezési és a felülvizsgálati eljárást is) megindító beadványt – cégbírósági eljárás esetén hiánypótlási eljárás lefolytatása nélkül – visszautasítja, vagy az eljárást a Pp. 259. §-ában foglalt okokból, illetve az elektronikus kapcsolattartásra vonatkozó szabályok megszegése miatt vagy azért szünteti meg, mert az eljárást megindító beadvány visszautasításának lett volna helye, továbbá az ezen eljárásban hozott döntés elleni fellebbezés és felülvizsgálat;
a költségkedvezmény tárgyában hozott határozat elleni jogorvoslati eljárás;
a bontóperben a házasság vonatkozásában indított viszontkereset;
holtnak nyilvánítással és a halál tényének megállapításával kapcsolatos eljárás, ha az eltűnés vagy a halál háborús esemény vagy természeti katasztrófa folytán következett be;
az alapítvány, a közalapítvány, az egyesület, a köztestület, az európai területi társulás, továbbá a Munkavállalói Résztulajdonosi Programról szóló 1992. évi XLIV. törvény alapján létrehozott MRP szervezet nyilvántartásba vételére irányuló eljárás;
a megszűnt cég törlése iránti kérelem, ideértve az egyszerűsített végelszámolásban – a végelszámoló személyének bejelentésével együtt – előterjesztett törlés iránti kérelmet;
a határozat kijavítása, kiigazítása, illetve kiegészítése iránti kérelem;
a választói névjegyzékkel kapcsolatos eljárás;
az áttételt elrendelő végzés elleni fellebbezés;
a kárpótlási ügyekben hozott közigazgatási döntés ellen indított közigazgatási per;
a helyi önkormányzat adósságrendezési eljárása;
az önálló bírósági végrehajtónak az általa lefolytatott bírósági végrehajtási eljárással összefüggésben kezdeményezett eljárása;
az eredményes alkotmányjogi panasz alapján induló eljárás;
a személyes adatok védelmével, illetve a közérdekű adatok nyilvánosságával összefüggésben indított per;
a jogi segítségnyújtás engedélyezése tárgyában hozott közigazgatási döntés ellen indított közigazgatási per,
az általános meghatalmazással kapcsolatos bírósági nyilvántartási eljárás;
a külön törvényben439 meghatározott hozzátartozók közötti erőszak miatt az ideiglenes megelőző távoltartó határozat elleni jogorvoslatra, valamint a megelőző távoltartás elrendelésére irányuló nemperes eljárások.
az áldozatsegítés tárgyában hozott közigazgatási döntés ellen indított közigazgatási per,
a belföldi végrehajthatóság megállapítása iránti eljárás a 44/2001/EK tanácsi rendelet, a 2201/2003/EK tanácsi rendelet és a 4/2009/EK tanácsi rendelet alapján,
a bírósági végrehajtásról szóló 1994. évi LIII. törvény 31/C. §-a szerint tanúsítvány, igazolás és kivonat kiállítása iránti bírósági eljárás,
a határon átnyúló tartási ügyekben a tartási igénnyel kapcsolatos kérelem központi hatósághoz történő továbbítása iránti eljárás,
a közigazgatási szerv kijelölésére irányuló eljárás;
a hozzátartozók közötti erőszak miatt alkalmazható távoltartásról szóló 2009. évi LXXII. törvény 6. § (5) bekezdése, 12. § (7) bekezdése, 16. § (2b) bekezdése és 16. § (10) bekezdése szerinti tanúsítvány kiállítása, valamint 17/A–17/B. §-a szerinti bírósági eljárás.
ha azt a cég tagja, vagy képviselője kéri
a cég cégkivonatának, cégbizonyítványának és cégmásolatának kiállítása,
a cég cégnyilvántartásban szereplő elektronikus okiratainak elektronikus úton történő megküldése.
A bírósági eljárások költségeivel kapcsolatos tájékoztató az alábbi honlapon érhető el.
Perköltség: A perköltség a félnél – a perben vagy azt megelőzően – a jog perbeli érvényesítésével okozati összefüggésben és szükségképpen felmerült minden költség, ideértve a bíróság előtt történő megjelenéssel szükségképpen felmerült keresetkiesést is.
EFER: „Elektronikus fizetés megvalósítása” projekt keretében valósult meg az elektronikus fizetési és elszámolási rendszer (EFER), mely a fizetési és elszámolási folyamatok egységes államigazgatási háttérrendszerét hivatott biztosítani. Az EFER rendszer előnye, hogy nem szükséges megvárni a banki tranzakció teljes megtörténtét, hanem a forrás bankszámla terhelése már elegendő az ún. „fizetési ígérvény” kiállításához, azaz amikor a pénzügyi szolgáltató kiadja a fizetés visszavonhatatlan megindítására vonatkozó ígérvényt.